ใส่ถุงด้วยครับ
สวัสดีค่ะ การมีเพศสัมพันธ์กันไปแล้วแล้วมีเลือดออกทางช่องคลอดแบบที่ไม่ใช่รอบเดือนนั้น อาจจะเกิดจาก แผลที่เกิดจากการฉีกขาดของช่องคลอดหรือเยื่อบุอวัยวะเพศภายนอก ผลข้างเคียงจากการใช้ยาคุมกำเนิดแบบใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบถ้าเป็นหลังเพศสัมพันธ์ทันทีเลย แล้วมีเลือดออกมา มีเจ็บ มีแผลเกิดขึ้น ก็นึกถึงเรื่องแผลที่เกิดจากการฉีกขาดมากที่สุด ซึ่งถ้าเป็นแผลขนาดเล็กส่วนใหญ่จะสมานกันและหยุดได้เอง แต่ถ้าแผลใหญ่อาจต้องเย็บซ่อมแซมหรือได้ยาฆ่าเชื้อโดยแพทย์ถ้าแผลมีการติดเชื้อในเบื้องต้น งดการมีเพศสัมพันธ์ไปก่อนถ้ายังมีเลือดออกผิดปกติ ไม่สวนล้างช่องคลอด สังเกตอาการ ถ้ายังมีเลือดไหลออกมาอยู่เรื่อยๆ หรือสัมพันธ์กับเพศสัมพันธ์ชัดเจน ควรไปพบแพทย์เพื่อตรวจเพิ่มเติม